cyanic-selkie/wikianc huggingface dataset:
Blåbærsigdvikler
Utseende
En middelsstor (vingespenn 12-16 millimeter) vikler med sigdformede vinger. Arten kan kjennes på at den mørke flekken ved forvingens bakkant er nærmest trekantet, ikke oval. Når den sitter med lukkede vinger danner flekkene på de to vingene er pilformet tegning med små "vinger" på hver side. Forvingens grunnfarge er brunhvit, ved bakkanten med en stor, trekantet, mørkbrun flekk som har en rundet utposing ved framhjørnet. Utenfor denne flekken er det et V-formet, mørkbrunt tverrbånd, og vingespissen er mørk, med korte, hvite skråstreker langs framkanten. Bakvingen er gråhvit.
Levevis
Arten flyr på heier der larvene utvikler seg på blåbær (Vaccinium myrtillus) og blokkebær (Vaccinium uliginosum). De voksne sommerfuglene flyr på ettermiddagen og også fra skumringen og utover i mai-juli.
Xibaipo
Xibaipo er en storkommune i fylket Pingshan i byprefekturet Shijiazhuang i provinsen Hebei i Folkerepublikken Kina.
Kulturminner
Setet til Den kinesiske kommunistiske partis sentralkomite i landsbyen Xibaipo i 1949 (Xibaipo Zhong-Gong zhongyang jiuzhi, 西柏坡中共中央旧址) er oppført på Folkerepublikken Kinas liste over kulturminner.
Deltorhinum guyanensis
Deltorhinum guyanensis er en art av biller som hører til familien skarabider (Scarabaeidae).
Utseende
Middelsstore (ca. 8 millimeter), høyt hvelvede, blankt svarte skarabider. Hodet er bredt skovlformet med fremstrakt "snute", nærmest trekantet sett ovenfra. Dekkvingene har fine punktstriper. Oversiden er tilsynelatende uten hår. Beina er kraftige, leggene (tibiae) nærmest trekantede, på forbeina med tre butte tenner. Føttene (tarsi) er ganske små og mangler helt på forbeina.
Levevis
Nesten ingenting er kjent om biologien til disse billene, som tilsynelatende er ganske sjeldne. De aller fleste kjent eksemplarene er fanget i kollisjonsfeller for flygende insekter, dette viser at de er aktive flygere.
Carl Fredrik Holmboe
Carl Fredrik Holmboe (født 25. august 1882 i Kristiania, død 15. januar 1960 samme sted) var en prisbelønt norsk kjemiker og industrimann som oppfant teknikker for fettherding.
Holmboe hadde studert i Tyskland innen elektro- og maskinteknikk, og var konsulent for flere norske selskaper 1910-15. Han ble kjent da han stod for etableringen av Denofa i Fredrikstad 1912, der man skulle drive fettherding av blant annet hvalolje. Til fettherdingen trengtes hydrogen, og Holmboe patenterte en måte å lage hydrogen med elektrolyse der man brukte to unipolare celler. Holmboe bygde rundt tretten slike anlegg for hydrering av oljer.
I perioden 1915-21 var han sjefsingeniør i den britiske såpeprodusenten Lever Brothers (senere Unilever) i den lille byen Port Sunlight, som ligger i Wirral (distrikt) ved elven Mersey ikke langt fra Liverpool. De hadde siden starten i 1886 laget såpen Sunlight. Han var teknisk sjef hos Lever Brothers 1921-23 som i 1924 lanserte Lux-såpen. Holmboe returnerte til Fredrikstad og Denofa i 1923 der han var administrerende direktør fra 1923 til 1946.
Han var sønn av Marie Aarreberg (1842–1917) og trelasthandler og skipsreder Jens Anton Holmboe (1828–92). Carl ble gift med Clara Willemsen som var dattera til skipsreder Rasmus Willemsen i Stavanger.
Odd Jarl Pedersen
Odd Jarl Pedersen (født 7. desember 1944, død 19. august 2011) var en norsk jurist, lagdommer og konstituert høyesterettsdommer.
Odd Jarl Pedersen var konstituert dommer ved Norges Høyesterett to ganger i 1998.
Ragnar Frisch
Ragnar Anton Kittil Frisch (født 3. mars 1895 i Kristiania, død 31. januar 1973 i Oslo) var en fremtredende norsk økonom, blant annet kjent for å ha grunnlagt disiplinen økonometri, og for i 1933 å ha skapt det allment brukte begrepsparet makroøkonomi/mikroøkonomi. Frisch var foregangsmannen innenfor den såkalte Osloskolen innenfor samfunnsøkonomien. Han ble i 1931 professor i økonomi og statistikk ved Det Kongelige Frederiks Universitet, grunnla i 1932 Økonomisk institutt og var dekanus for Det juridiske fakultet fra 1942 til 1943. Han fikk den første Sveriges Riksbanks pris i økonomisk vitenskap til minne om Alfred Nobel i 1969. Frischsenteret bærer hans navn.
Under andre verdenskrig satt han en tid internert på Grini sammen med blant andre Einar Gerhardsen.
Biografi
Slekten Frisch kom til Norge fra Tyskland på 1600-tallet og var i flere hundre år knyttet til Kongsberg Sølvverk. Ragnar Frisch var sønn av gullsmed Anton Frisch (1865–1928), og det var meningen at han skulle overta familiens gullsmedforretning i Christiania, som farfaren hadde startet i 1856. Han tok examen artium som preseterist ved Aars og Voss' skole i 1913, og arbeidet en tid i familiebedriften og som lærling i gullsmedfirmaet David-Andersen. Ved siden av lærlingepraksisen studerte han sosialøkonomi, fordi det ifølge ham selv var korteste og letteste studiet ved universitetet (cand.oecon. var da en toårig utdannelse, opprinnelig bare ment som en videreutdannelse for jurister, men siden mulig å ta uten juridisk embedseksamen). Frisch avla cand.oecon.-graden i 1919, og studerte i Paris og England før han tok sin doktorgrad i matematisk statistikk i 1925. Han ble utnevnt til universitetsstipendiat ved Det Kongelige Frederiks Universitet i 1925 og dosent i 1928. Han ble i 1931 utnevnt til professor i økonomi og statistikk ved Det juridiske fakultet. I 1932 grunnla han Økonomisk institutt ved universitetet, med økonomisk støtte fra Rockefeller-stiftelsen, og ble dets første forskningsdirektør. Han var dekanus for Det juridiske fakultet fra 1942 til 1943.
På Frischs tid var Alfred Marshalls principles of economics standardverket benyttet i all undervisning. Frisch kom med flere og flere rettelser, kommentarer, utvidelser og noter til dette verket. Til slutt var det klart at fagets innhold måtte omskrives.
Han mottok Premio Feltrinelli fra Accademia Nazionale dei Lincei i 1961 og Nobelprisen i økonomi i 1969 (sammen med Jan Tinbergen) for sine analyser av økonomiske prosesser og utvikling av dynamiske økonomiske modeller.
Han bidro til flere betydelige fremskritt innen økonomi, og introduserte nye ord innen feltet som økonometri (av fransk économétrie). Hans avhandling i 1926, Sur un problème d’économie pure, om forbrukerteori hjalp for å sette opp ny-walrasiansk forskning. Han formaliserte produksjonsteori (1965). Innen økonometri arbeidet han med tidsserier (1927) og lineær regresjonsanalyse (1934).
Hans arbeid fra 1933 om impuls-utbredende konjunktursykler var et av prinsippene bak den moderne realkonjunkturteori.
Han spilte også en viktig rolle med å introdusere økonometrisk modellering til statlig økonomisk planlegging og regnskap. Han var en av grunnleggerne av Econometric Society og redaktør av Econometrica i mer enn 20 år. Han produserte store modeller for en hel sosialistisk økonomi og trodde Sovjetunion ville økonomisk utkonkurrere USA, dette i motsetning til en av hans studenter Trygve J. B. Hoff som mente sosialistisk planlegging umulig kunne effektivt allokere ressurser til rett bruk.
I 1995 ble det gitt ut en artikkelsamling med noen av Frischs mest kjente artikler: Troen på nøkken. Artiklene var utvalgt og hadde innledning ved Jens Chr. Andvig, Olav Bjerkholt og Tore S. Thonstad. De første kapitlene er populærvitenskapelige. I 1999 ble det samfunnsøkonomisk forskningsinstitutt, Frischsenteret, oppkalt etter ham.
I tillegg til sin omfattende vitenskapelige virksomhet, søkte Frisch å forankre faget i politikkutforming. Han var en av strategene bak det såkalte «jerntriangelet».
Han er bestefar til programlederen Nadia Hasnaoui.
Hans Scharoun
Scharoun var en av planleggerne av Grosssiedlung Siemensstadt som er ett av de seks boligområdene som under overskriften Modernistiske boligområder i Berlin i 2008 ble notert på UNESCOs liste over verdensarven. Scharoun har videre tegnet blant annet Berlinfilharmonien.
Norsk Titanium
Norsk Titanium er et norsk selskap etablert i 2004 som utvikler og industrialiserer ny teknologi for produksjon av avanserte komponenter i titan. Norsk Titanium er etablert og eid av Alf Bjørseths Scatec Innovation.
Eirik Akerlie
Eirik Akerlie (født 1958 i Nes i Hallingdal) er en norsk jurist og lagmann i Borgarting Lagmannsrett. Akerlie var i 2011 konstituert dommer i Norges Høyesterett.
Han er gift med høyesterettsdommer Wenche Elizabeth Arntzen.
Kristin Normann
Kristin Normann (født 1. mai 1954 i Oslo) er en norsk jurist og høyesterettsdommer.
Normann ble cand.jur. fra Universitetet i Oslo i 1982. Før hun tiltrådte som høyesterettsdommer var Normann blant annet advokatfullmektig i Bugge, Arentz-Hansen og Rasmussen, konstituert lagdommer i Borgarting lagmannsrett, professor ved Juridisk fakultet ved UiO og partner i Advokatfirmaet Selmer. Hun ble dr. jur. i 1994.
Normann ble utnevnt til høyesterettsdommer 12. februar 2010. Hun tiltrådte embetet 9. august 2010.
17. serierunde i Tippeligaen 2007
17. serierunde i Tippeligaen 2007 startet lørdag 11. august klokken 19:00 med Brann mot Rosenborg. Runden fortsatte med fem kamper søndag 12. august, fire kamper klokken 18:00 og én kamp 20:00. Runden avsluttet mandag 13. august klokken 19:00 med Stabæk mot Start.
Alan Lloyd Hodgkin
Alan Lloyd Hodgkin (født 5. februar 1914 i Banbury i Oxfordshire, død 20. desember 1998 i Cambridge i Cambridgeshire) var en britisk fysiolog og nobelprisvinner. Han ble tildelt nobelprisen i fysiologi eller medisin i 1963 sammen med John Carew Eccles og Andrew Fielding Huxley for forskning rundt aksjonspotensialer i nerveceller.
Han ble innvalgt som Fellow of the Royal Society i 1948, og var deres president i 1970–75. Han ble tildelt Royal Medal i 1958 og Copleymedaljen i 1965. I 1973 ble han innvalgt som utenlandsk representant av Kungliga Vetenskapsakademien.
Sepphoris
Sepphoris (gammelgresk Σέπφωρις), også kalt Tzippori (hebraisk צִפּוֹרִי), Diokesaraea (gammalgresk Διοκαισάρεια) og Saffuriya (arabisk صفورية, Safurriya og Suffurriye) er en landsby og et arkeologisk sted som ligger sentralt i Galilea i Israel, 6 km nord-nordvest for Nasaret. Den ligger 286 m.o.h. og over Beit Netofa-dalen. Stedet har rik historie med spor fra hellenistisk, jødisk, romersk, bysantinsk, islamsk, korsfarernes, arabisk og osmansk tid. I kristen tradisjon er det trodd å være Jomfru Marias fødested, og landsbyen der Anna og Joakim skal ha bodd. Av kjente bygg på på stedet er et romersk teater, to tidlige kristne kirker, en korsfarerborg som ble renovert av Daher el-Omar på 1700-tallet, og over seksti mosaikker, datert fra 200- til 500-talle.
Inntil avfolkingen under den arabisk-israelske krig i 1948, var Saffuriya var en palestinsk arabisk landsby. Moshav Tzippori ble nær ved i 1949. Tzippori hadde i 2006 et folketall på 616. Landsbyen ligger der den tidligere arabiske landsbyen lå og ble erklært nasjonalpark i 1992.
Tidlig historie
På Jesu tid var Sepphoris en stor, romerskpåvirket by. Reza Aslan skildrer han på Jesu tid som følger: "Rik, kosmopolitisk, dypt påvirket av gresk kultur, med folk av mange raser og religioner. Jødene i Sepphoris var produkt var den herodiske samfunnsrevolusjonen - de nyrike som kom til makt etter Herodes massakrerte det gamle prestelige aristokrati." Det er foreslått at Jesus mens han bodde i Nasaret kan ha arbeidet som håndverker i Sepphoris, der det i hans ungdom pågikk 'det største restaurasjonsprosjekt' på hans tid. Arkeologiske undersøkinger har ført til mange debatter om hvordan byen kan ha påvirket Jesus, og kastet lys over forskjeller i det galileiske samfunn.
Innbyggerne i Sepphoris deltok ikke i det store jødiske opprør mot romerstyret i år 66. Den romerske legat i Syria, Cestius Gallus, drepte omkring 2 000 «røvere og opprørere» i området, og solgte innbyggerene som slaver. Josefus, en sønn av presteeliten i Jerusalem, ble sendt nord for å rekruttere folk i Galilea til opprøret, men klarte det bare delvis. Han prøvde to ganger å erobre Sepphoris, men klarte det ikke, første gang på grunn av hard galileisk motstand, andre gang fordi en garnison kom til for å assistere forsvaret av byen. Den tiden hadde Sepphoris et romersk teater og fra senere tid er det funnet bad og mosaikkgulv med menneskefigurer.
Sepphoris og Jerusalem kan ha markert et kulturelt skille mellom dem som prøvde å unngå kontakt med den omliggende romerske kultur og dem som til ein viss grad opptok noen aspekt ved denne kultur. Romerne ble avviste av Sepphoris og tvunget til å slå leir utenfor byen, og Josefus gikk videre til Jotapata, som syntes interessert i opprør. Beleiringen av Jotapata varte til 20. juli år 67. Byer og landsbear som ikke deltok i opprøret ble skånet,og i Galilea gjaldt dette de fleste. Mynter preget i byen rundt det opprøret bar inskripsjonen Neronias og Eirenopolis, «Fredsbyen».
Like før Bar Kokhba-opprøret ble bynavnet endret til Diocaesarea på Hadrians tid, til ære for Zeus og den romerske keiser. Etter opprøret i 132–135 slo mange jødiske flyktninger fra det ødelagde Judea seg ned her og gjorde byen til et senter for jødedom. Rabbi Yehuda Hanasi, en av dem som kompilerte Mishnah, en kommentar til Torah, flyttet til Sepphoris med Sanhedrin, den høyeste jødiske religiøse domstolen. Før de flyttet til Tiberias i 150 lå også noen jødiske utdanningsakademier, yeshivot, her. Galilea var hovedsakelig bebodd av jøder fra slutten av 100-tallet til 300-tallet. Byen utviklet seg til en travel handelsmetropol siden den lå nær viktige handelsruter gjennom Galilea. Hellenistiske og jødiske folk var blandet i dagliglivet, men jøder, hedninger og de kristne holdt fast på sin identitet.
Diocaesarea ble ødelagt av jordskjelvet i Galilea i 363, men ble bygd opp etter kort tid, og forble et stort jødisk samfunn i Galilea, både sosialt, kommersielt og åndelig.
Islamsk erobring og korstogene
Ya'qubi skrever at Saffuriyyah bletatt under den første arabiske erobring i Palestina, i 634. Byen ble en del av det stadig større umajjadedynastiet, og al-jund-mynter ble preget av de nye herskere. Saffuriya drev handel med andre deler av riket,for eksempel bar folk i Medina kapper laget i Saffuriyya. Omajadaestyret ble erstattet av abbasidene og arabaere og de islamske dynastiet vedvarte å å ha kontroll over byen helt fram til Første verdenskrig, foruten et avbrekk under korstogene. I denne perioden var byen kjent under det semittiske namnet Saffuriya.
Tidlig på 1100-tallet kom korsfarerne. De bygde en borg og et vakttårn på toppen av åsen over Saffuriya, og tilegnet det til Anna og Joachim, som skal ha væru Jomfru Marias foreldre. Dette ble en av de lokale basenei kongedømmet Jerusalem og de kalte byen La Sephorie. I 1187 blet korssfarerne sendt ut fra La Sephorie for å kjempe i slaget ved Hattin. Etter deres nederlag mot Saladin ble byen kalt Saffuriya. På 1400-tallet kom Saffuriya under osmanerne. Det ble værende et titulært bispesete for den katolske kirke under navnet Diocaesarea in Palaestina.
De 1300 år mellom Herodes Antipas' styre og Det osmanske rikt var byen et blomstrende senter for læring, med en mangfoldig, multietnisk og flerreligiøs befolkning på 30 000, som levde fredelig sammen.
Moderne historie
Saffuriya kom under Det osmanske rike etter at de slo mamelukkene i slaget ved Marj Dabiq i 1516. Et osmansk dekret fra 1572 skildrer Saffuriyya som en av flere landsbyer i Safad sanjak, som var en del av Qaysi-fraksjonen og som gjorde opprør mot de osmanske styresmakter. På slutten av 1500-tallet var folketallet 366 familier og 34 ungkarer, alle muslimer. Saffuriyya var større enn nabobyen Nasaret, men mindre enn Kafr Kanna. Mange viktige vitenskapsmenn kom herfra i denne perioden, som qadi, al-Baq'a al-Saffuri (død 1625) og Ahmad al-Sharif (død 1633), en dikter og qadi.
Det er rapportert at Daher el-Omar, som vokste opp i byen, i 1745 bygde en borg på en åstopp over Saffuriya. Tidlig på 1800-talet skrev den britiske reisende J. Buckingham at alle i Saffuriya var muslimer og at St. Annas hus var helt ødelagt.
Sent på 1800-tallet ble Saffuriyya skildret som en landsby av stein og leire i en åsside. I landsbyen lå ruiner av St. Anna-kirken og et firkantet tårn, som skal ha blitt bygd midt på 1700-tallet. Landsbyen hadde et estimert folketall på 2 500, og dyrket oliventre. I 1900 ble det bygd grunnskole for gutter, og senere en for jenter. En lokal kommune ble etablert i 1923.
Skjønt byen mistet status som viktig kultursenter under osmanerne (1517–1918) og Palestinamandatet (1918–1948), blobstret jordbruket. Granateple, oliven og hvete fra Saffuriyya var kjent i hele Galilea.
Sommeren 1931 innledet arkeologen Leroy Waterman de første utgravingane i Saffuriya, og gravde opp deler av skoleplassen, der den tidligere korsfarerborgen lå.
I 1944/45 ble i alt 21 841 dekar av landområdet til landsbyen benyttet til dyrking av korn, 5 310 dekar var kunstig irrigert eller benyttet til hager, hovedsakelig oliventre. I 1948 var Saffuriya den største landsbyen i Galilea både i areal og folketall, og det var estimert at 4 000 arabere bodde her.
Den 1. juli 1948, under den arabisk-israelske krig i 1948, ble landsbyen bombet av israelske fly. Den 16. juli ble den erobret av israelske styrker likesom resten av nedre Galilea i Operasjon Dekel. Landsbyboerne gjorde noe motstand og klarte å ødelegge flere pansrede kjøretøy i et bakhold. Etter motstanden brøt sammen flyktet alle unntatt 80 innbyggere. Noen dro nordover mot Libanon, og slo seg til slutt ned i flyktningleirene Ain al-Hilweh og Shatila og Sabra i Libanon. Andre flyktet sørover til Nasaret og den omliggende landsbygden. Etter angrepet kom landsbyboerne hjem igjen, men ble kastet ut igjen i september 1948. Den 7. januar 1949 ble 14 innbyggere deporterte og de gjenværende 550 ble flyttet til omliggende arabiske landsbyer som 'Illut. Mange slo seg ned i Nasaret i en bydel som heter al-Safafira ettersom mange fra Saffuriyya alt bodde der. Siden de israelske myndigheter regner dem som fraværende kan de ikke komme tilbake til sine gamle hjem og har ikke lov til å få dem tilbake.
Området ble værende i unntakstilstand frem til 1966.
Stedet der den arabiske landsbyen lå ble beplantet med furutre. Den 20. februar 1949 ble den israelske moshaven Tzippori grunnlagt sørøst for den tidligere landsbyen. Granateple- og oliventrelundene ble erstattet av åkre og gressbakker. De fleste ruiner av Saffuriya ble fjernet i 1960-årene i et prosjekt som gikk ut på å fjerne fraflyttede arabiske landsbyer.
Christian Conrad Sophus Danneskiold-Samsøe
Christian Conrad Sophus Danneskiold-Samsøe (født 11. juni 1774, død 6. juni 1823) var en dansk godseier, amtmann og gehejmekonferensråd.
Han ble født i København som sønn av generalpostdirektør Frederik Christian Danneskiold-Samsøe og Frederikke Louise von Kleist (1747–1814). Faren døde da han var 3 1/2 år gammel, hvorfor han i 1785 fikk den senere dikter og prest Christen Andersen Lund som veileder. I 1792 tiltrådte han som mindreårig styrelsen av grevskapet Samsøe og overdirektoraret for Gisselfeld kloster, hvor han medvirket til å lette bøndenes stilling. 30. november 1795 ektet han Johanne Henriette Valentine Kaas, datter av admiral Frederik Cristian Kaas (1727–1804) og Edele Sofie Kaas (1746–1800).
Filantrop
I 1808 ble Danneskiold-Samsøe amtmann over Præstø Amt, og i denne stilling virket han blant annet for et sykehus i Næstved. Han gjorde også adgangen til klosteret lettere for uformuende, og utvidet klosteret virksomhet ved å hensette særlige summer til skolevesenets fremme og til utstyr for uformuende piker av alle stender. I 1821 fikk han utvirket, at klosteret som hittil kun hadde vært for adelige damer, fikk en særlig avdeling for døtre av uadelige i de tre første rangklasser.
I 1808 ble han tildelt storkors av Dannebrog, mens han i 1815 ble gehejmekonferensråd. Danneskiold-Samsøe døde på Gisselfeld 49 år gammel i juni 1823, og ble stedt til hvile i Sophies Have, en liten gravlund innrettet i Gisselfelds park til en datter som var død i 1804. Enken drev planene videre om et eget glassverk ved herregården Holmegaard.
Peleliu
Peleliu (eller Beliliou) er en koralløy i øystaten Palau. Peleliu utgjør, sammen med to små øyer nordøst for den, en av Palaus seksten delstater. Den ligger nordøst for Angaur, og sørvest for Koror.
Peleliu har et totalt areal på 13 km². I 2015 hadde delstaten Peleliu 484 innbyggere.
Det meste av øyas befolkning lever i Kloulklubed på nordkysten. Dette er Pelelius hovedstad.
Det var på denne øya slaget om Peleliu fant sted under andre verdenskrig. Peleliu er et minnessted for både amerikanske og japanske tropper; mange soldater døde på denne øya. Mange av de militære installasjonene fra den tiden finnes fortsatt, som for eksempel flyplassen. Man kan også se båtvrak utenfor øyas kyst.
Beznau kjernekraftverk
Beznau kjernekraftverk er et kjernekraftverk som produserer elektrisk kraft i tettstedet Döttingen ved elven Aare, i kantonen Aargau i det nordlige Sveits. Dette er Sveits' tredje største atomkraftverk målt etter produksjonskapasitet. Anlegget eies av energiselskapet Nordostschweizerische Kraftwerke AG.
Det ble bygget og godkjent i perioden fra 1965 til 1969. Installert maksimal effekt er 730 MW, og årsproduksjonen i 2008 var på om lag 6,03 TWh elektrisk kraft. Anlegget har to reaktorer.
Afro
Afro (fra latin, afer) er knyttet til Afrika, afrikanere, eller det som er afrikansk. Afro- bindes oftest til et annet ord som gir mening.
Mühleberg kjernekraftverk
Det ble bygget og godkjent i perioden fra 1965 til 1969. Installert maksimal effekt er 372 MW, og årsproduksjonen i 2008 var på om lag 2,97 TWh elektrisk kraft. Anlegget har en reaktor. Lisensen utløper i 2012.
Tonino Valerii
Tonino Valerii (født 20. mai 1934 i Montorio al Vomano, død 13. oktober 2016 i Roma) var en italiensk filmregissør og manusforfatter kjent for sine spaghetti-westerns.
SimRacing Grand Prix
SimRacing Grand Prix (forkortet SRGP) var den øverste virtuelle motorsportklassen i Norge. Serien ble arrangerert og regulerert av Norges Bilsportforbund. Som en følge av det hadde SRGP NM-status, på samme måte som andre offisielle norgesmesterskap arrangert av Norges Bilsportforbund. Serien ble etablert i 2018 og benyttet simulatoren iRacing. Forløperen til SRGP var Bilsport Online Racing Cup, som pågikk i 2016.
SRGP var et mesterskap som kjørte utelukkende på landeveisbaner og det ble ikke ikke kjørt på gatebaner eller ovalbaner. Lengden på hver sesong varierte og med unntak av 2019-sesongen, som var ekstra lang, har samtlige sesonger blitt kjørt på sen vinter/vårparten av året.
Serien var virtuell, så løpene var ikke begrenset til norske eller nordiske baner. Derfor kunne løpene foregå på både kjente og mindre kjente baner over hele verden.
Våren 2022 annonserte de opprinnelige arrangørene at SRGP ble avviklet av økonomiske årsaker.
Simulatoren
SRGP var en virtuell bilsportserie og benyttet derfor en simulator for å kunne gjennomføre løpene. SimRacing Grand Prix benyttet simulatoren iRacing, som er en amerikanskprodusert bilsportsimulator. iRacing er en abonnementstjeneste hvor man betaler en månedlig lisens for å kunne kjøre mot andre sjåfører på virtuelle versjoner av ekte racerbaner.
Simulatoren er under kontinuerlig utvikling og det kjøres 4 sesonger årlig. Hver sesong i iRacing varer i 12 uker og består av ulike bilsportgrener. SRGP trengte ikke følge disse 4 sesongene, så en sesong i SRGP kunne pågå over flere iRacing-sesonger. Dette hadde ikke nødvendigvis noen betydning for SRGP, men iRacing blir oppdatert etter hver av iRacing sine egne sesonger, noe som påvirker hvordan simulatoren fungerer og som førerne da måtte forholde seg til.
Bilen
SRGP har benyttet sportsvognen Porsche 911 GT3 Cup siden serien ble etablert i 2018. Bilen er en av verdens mest brukte racerbiler på profesjonelt nivå og brukes blant annet i Porsche Mobil 1 Supercup, som er supportklassen til Formel 1. 911 GT3 Cup er basert på personbilen 911 GT3 (991.2) og cup-bilen er spesielt utviklet for å kunne brukes på bane. Cup-bilen har en 6-sylindret motor på 4 liter som yter ca 485 hestekrefter. Motoren er koblet til en 6-trinns sekvensiell girkasse som dytter den 1200 kilo lette bilen i hastigheter opp mot 300 km/t.
Bilen har få justeringsmuligheter, noe som gjør at det er forholdsvis enkelt å sette bilen opp for et løp. Samtidig har bilen ingen førerhjelpesystemer som ABS eller antispinn, hvilket betyr at den kan være krevende å beherske for nye sjåfører. Til tross for at bilen heter GT3, er den ikke homologert etter FIA sitt GT3-reglement. Den største visuelle forskjellen på Porsche 911 GT3 Cup og Porsche 911 GT3 R (FIA GT3-bil) er at FIA GT3-bilene i større grad benytter aerodynamiske innretninger, som større spoiler, diffusor, splitter o.l.
Løpsformat
I 2018 deltok alle førerne på samme bane i samme løp. Dette resulterte i at inntil 60 førere kunne delta i samme løp. Formatet ble endret til 2019-sesongen og var i større grad stand til å håndtere en økt mengde sjåfører med varierende grad av kompetanse. Én runde i SimRacing Grand Prix bestod i 2019 av en prekvalifisering helgen i forkant av løpet, samt en løpsdag som bestod av en kvalifisering og ett eller flere løp avhengig av antall førere som var påmeldt. Til vårsesongen 2020 ble det nok en gang gjort noen justeringer. 2019-formatet ble opprettholdt, men forskjellen var at prekvalifisering, kvalifisering og løpene foregikk på samme dag.
Kvalifisering
Fordi prekvalifiseringen kun avgjør hvilken finale førerne skal stille i, må de også kjøre en kvalifisering i forkant av løpet. Denne pågår rett før løpet startet og hver fører får 4 runder til disposisjon. Førerne er alene på banen i denne kvalifiseringen. Resultatene fra kvalifiseringen bestemte hvor hver fører starter i løpet.
Løpene (2018 - 2020)
Løpene ble delt inn i finaler, hvor A-finalen var den øverste finalen og der førerne sanket flest poeng. Det var kun 30 førere i hver finale og antall finaler som ble kjørt var definert av antall påmeldte til løpet. De 10 beste førerne sammenlagt til enhver tid var automatisk videre til A-finalen. Førere som i prekvalifiseringen ble rangert fra 11-30 startet i A-finalen, fra 31-60 i B-finalen osv. I et forsøk på å holde spenningen oppe i B-finalen, så rykket de 5 første i B-finalen opp til A-finalen. Både A og B-finalen ble sendt direkte på TV.
Løpene (2021)
I 2021 ble det gjort endringer i løpsformatet til SRGP. Hvert løp bestod av et kort sprintløp på 15 minutter som dannet startekkefølgen på et 30 minutter hovedløp. I tillegg ble topp 8 fra sprintløpet snudd på hodet, slik at vinneren av sprintløpet startet som nummer 8 i hovedløpet. Formatet med A-, B-, C-finaler osv var fremdeles gjeldende. I tillegg ble det tildelt flere plasser i finalene, slik at hver finale kunne ha 40 førere. Dersom det var færre enn 10 deltakere i den lavest rangerte finalen, ble de dyttet opp til finalen over, noe som betød at det kunne være maksimalt 50 førere i den laveste finalen.
Poengfordeling
Det blir gitt poeng til de 60 beste førerne per runde. I 2019-sesongen ble det en liten justering av poengfordelingen blant topp 23 førere.
2018-sesongen
Det ble gitt poeng til de 60 første førerne per runde.
2019 og 2020-sesongen
Det ble gitt poeng til de 60 første førerne per runde, men det var noen mindre endringer blant de raskeste 23 førerne.
2021-sesongen
Drastiske endringer ble utført til 2021-sesongen. I stedet for at det kun er de 60 raskeste som sanker poeng, er det i denne sesongen mulig å sanke poeng i hver eneste finale. I A-finalen sanker man som tidligere flest poeng, så benyttes det en spesifikk utregning for å beregne poengfordeling i hver finale under dette. Utregningen i sin helhet ligger i regelverket til SRGP.
2018
Første sesong av SimRacing Grand Prix var i 2018. Sesongen var svært kort og inneholdt bare 4 løp som ble kjørt på kveldstid norsk tid. 65 sjåfører deltok helt eller delvis i sesongen, hvor hovedpremien var en pengepremie på 5 000,- kroner og et sete i et løp med shortcar.
2019
Andre sesong av SimRacing Grand Prix bestod av 7 løp og varte fra januar til august 2019. 63 førere deltok helt eller delvis i sesongen, hvor hovedpremien var en pengepremie på 5 000,- kroner og et gavekort til en verdi av 1 000,- kroner på bilpleieprodukter.
2020
Tredje sesong av SimRacing Grand Prix var en vårsesong og bestod av 4 løp. Sesongen varte fra mars til mai. Hovedpremien var en pengepremie på 5 000,- kroner, i tillegg til at det ble delt ut flere gavekort til en verdi av €99 for ulike prestasjoner i løpet av sesongen.
2021
Fjerde sesong av SimRacing Grand Prix var nok en vårsesong, men denne gangen bestående av 5 løp. Sesongen varte fra begynnelsen av april til slutten av mai. Premieringen økte drastisk siden 2020-sesongen, hvor hovedpremien i 2021 var hele 50 000,- kroner, 2. plass sammenlagt fikk 20 000,- kroner og 3. plass fikk 10 000,- kroner. I tillegg var det pengepremier til 4-10. plass sammenlagt, vinnere av enkeltløp og andre prestasjoner, samt en tilfeldig deltaker mottok et sett profesjonelle pedaler til simulatorbruk. Den totale premiepotten for 2021-sesongen var på hele 200 000,- kroner.
TV-dekning
SimRacing Grand Prix blir sendt i samarbeid med distributøren RaceSpot TV. Sendingene kan sees direkte og i opptak på Facebook-sidene til SimRacing Grand Prix og på YouTube via RaceSpot TV. Løpene i 2019-sesongen foregikk på dagtid på søndager og hele sendeskjemaet ble oppdatert på de offisielle nettsidene.
Serien har norske ekspertkommentatorer og består fra 2019 av Tommy Østgaard, Joakim Rognlien og Henrik Furuseth.
Seertall
Serien har hatt gode seertall på Facebook og YouTube de to sesongene den har pågått. I 2019 var det nesten dobbelt så mange som så rundene totalt sett, men siden det er fordelt på nesten dobbelt så mange runder blir gjennomsnittet per runde omtrent det samme.
Edvard Bull
Edvard Bull er navnet til flere personer:
Fistel
Fistel eller fistula er en unormal forbindelse mellom to hulorgan, for eksempel blodårer, tarm eller andre organer.
Graviditetsrelatert skade som kan oppstå i forbindelse med kompliserte fødsler uten tilgang til nødvendig medisinsk utstyr og pleie, som mulighet til å foreta keisersnitt, kan skape en fistel.
Fistula kan også oppstå ved sterkt og langvarig press mot bekkenet som følge av at barnets hode er for stort, morens bekken er for lite eller barnet ligger i en vanskelig posisjon. Resultatet er store skader på fødselskanalen som blant annet kan føre til i inkontinens, svært sterke smerter, infeksjoner og andre alvorlige medisinske tilstander.
Fistula rammer mellom 50 000 og 100 000 kvinner hvert år. Mer enn to millioner kvinner i u-land lever med ubehandlet fistula i dag.
I tillegg til at fistula er et medisinsk problem, er det også sosiale stigma knyttet til det. Mange kvinner som har fistula blir avvist av sine ektemenn eller partnere og utstøtt av lokalsamfunnet på grunn av sterk lukt som følge av at de mister kontroll over urin og avføring. Fistula kan helbredes ved et kirurgisk inngrep og kan forhindres ved gode fødselomsorg.
Fistula forekommer i hele verden, men er særlig utbredt i Afrika. Utbredelsen av fistula er sterkt knyttet til fattigdom. I tillegg rammer fistula spesielt unge jenter, som ofte blir gift mens de ennå er barn og blir gravide før kroppen tåler påkjenningene av graviditet og fødsel. Fistula kan blant annet forebygges ved å utsette giftealder og graviditet, og ved økt tilgang til utdanning og familieplanlegging.
Det har også blitt rapportert om sterk økning i forekomsten av fistula i krigsområder hvor ekstremt brutale voldtekter av kvinner er utbredt. Dette gjelder for eksempel i krigen i Kongo.
Albert Gyldensparre
Albrecht Schumacher Gyldensparre (1642–1696) var generalpostmester i Norge og bror til Peder Griffenfeld.
Han fødtes i København som sønn av rhinskvinhandler og eier av vinstue, Joachim Schumacher (d. 1650) og Maria Motzfeld (d. 1693). Etter først å ha gått i lære i sin fars forretning, ble han mønsterskriver ved Holmen fra 1670. Året etter giftet han seg med Anna Margrethe Iserberg (d. 1696). Samme år ble han generaltollinspektør sønnenfjells, en stilling han beholdt frem til 1673. 1674 ble han opptatt i adelsstanden med navnet Gyldensparre, hustruen fikk kort tid senere også tildelt våpenbrev. Fra 1672 til 1676 var han generalpostmester i Norge. Han ble etterfølgende medlem av flere viktige kommisjoner, og endte med rang av virkelig etatsråd i 1684.
Gyldensparres fremgang ble ikke hemmet av broren Griffenfelds déroute, men etter dennes fall tok Gyldensparre seg av hans datter Charlotte Amalie Griffenfeld. I 1680 var han med til å overføre broren fra Citadellet i København til det skip som skulle bringe den ulykkelige fange til Munkholm.
I 1696 døde først Gyldensparres hustru, ikke lenge etter ham selv. Paret etterlot seg fem døtre og en sønn.
Tōkai kjernekraftverk
Under jordskjelvet i 2011
Ved jordskjelvet i Japan i mars 2011 var Tōkai det tredje kjernekraftverket i landet som fikk problemer med kjølesystemet til en reaktor. Søndag 13. mars meldte japanske myndigheter at én av tre generatorer til kjølesystemet var i drift igjen.
Canada under Ski-VM 2023
Canada deltar under Ski-VM 2023 fra 21. februar til 5. mars 2023 i Planica i Slovenia.
Utleira skole
Utleira skole er en åpen barneskole fra 1974. Det er 484 elever ved skolen, fordelt på 26 grupper og SFO med ca. 200 barn. Personalet består av 50 ansatte fordelt på lærere, førskolelærere, barne- og ungdomsarbeidere, assistenter, lærlinger og administrasjon. Utleira skole vektlegger fysisk aktivitet, miljøarbeid med blant annet sunt kosthold, vurdering for læring og realfag.
Skoleåret 2010/2011 gikk skolen inn i Respektprogrammet. Dette er et skoleutviklingsprogram der elevene skal vise respekt for hverandre og for læreren. Læreren skal på samme måte vise respekt for den enkelte elev.
Paititia neglecta
Paititia neglecta er en sommerfugl som hører til gruppen Ithomiini i den store familien flikvinger (Nymphalidae).
Levevis
Som de aller fleste Danainae er denne sommerfuglene giftig, og signaliserer dette med et karakteristisk utseende. Larvene lever på planter i søtvierfamilien.
Phantom Thread
Phantom Thread er en amerikansk dramafilm fra, skrevet og regissert av Paul Thomas Anderson.
Filmen utspiller seg i London i 1950-årene, og man følger Reynolds Woodcock (Daniel Day-Lewis), en berømt moteskaper som bor med sin søster Cyril Woodcock (Lesley Manville). Han blir forelsket i den unge servitrisen Alma Elson (Vicky Krieps), og parets forhold vakler mellom kjærlighet og avstand når de forsøker å leve med hverandres forskjeller. Filmen var Daniel Day-Lewis' siste filmrolle før han gikk av med pensjon.
Filmen er Andersons første filminnspilling utenfor USA, og filminnspillingen begynte i januar 2017 i Lythe i England. Det er hans andre samarbeid med Daniel Day-Lewis (etter There Will Be Blood) og hans fjerde med komponisten Jonny Greenwood.
Filmen hadde verdenspremiere i New York 11. desember 2017 og kinopremiere i USA 25. desember 2017. Den skal ha kinopremiere i Norge 13. april 2018. Phantom Thread fikk god kritikk, blant annet for Day-Lewis' rolleskildring, Andersons manus og regi, samt musikk og scenografi. Filmen har blitt nominert til seks Oscar-priser for beste film, beste regi (Anderson), beste mannlige hovedrolle (Day-Lewis), beste kvinnelige birolle (Manville), beste originalmusikk (Greenwood) og beste kostymedesign (Mark Bridges). Den ble også nominert til to Golden Globe-priser og fire BAFTA-priser.
Joe Diffie
Joe Logan Diffie (født 28. desember 1958 i Tulsa i Oklahoma i USA, død 29. mars 2020 i Nashville i Tennessee) var en amerikansk countrysanger, låtskriver og gitarist. Han var best kjent for sine singler «John Deere Green», «Home», «If the Devil Danced (In Empty Pockets)», «Third Rock from the Sun», «Pickup Man» og «Bigger Than the Beatles».
Han var med på å skrive singler for Holly Dunn, Tim McGraw og Jo Dee Messina, og var med på innspillinger med Mary Chapin Carpenter, George Jones og Marty Stuart. Han vant en Grammy Award i 1998.
Diffie lanserte syv studioalbum, et julealbum og en greatest-hits pakke på Epic. Han lanserte også ett studioalbum hver på Monument Records, Broken Bow Records og Rounder Records.
Diffie ble diagnostisert med COVID-19 den 27. mars 2020. Han døde to dager etter av infeksjonen på et sykehus i Nashville i Tennessee i en alder av 61 år.
Narvik Studentersamfunn
Narvik Studentersamfunn (NSS) er en organisasjon ved UiT i Narvik til fremme av studentvelferd, fortrinnsvis gjennom de klubber som drives innen NSS' rammeverk, men også gjennom andre initiativer, deriblant Arangementskomitéen. NSS er uavhengig av Studentparlamentet i Narvik (SPiN). Studentsamskipnaden i Narvik (SSiN), SPiN og HiN har én stemme hver i NSS' styringsorgan, kjent som Dumaen. Resten av stemmene er fordelt på klubbene etter disses medlemstall.
1955–1994
Narvik studentersamfunn har sitt utspring i 1955, da Narvik Teknikersamfunn ble stiftet.
I Vinterfestuka 1973 ble studentenes Radio Stroganoff svært populær da denne inntok eteren. Året etter hadde piratradioen sine første sendinger med stereolyd. Etter ti år med prøvesendinger fikk Narvik Teknikerradio i 1982 konsesjon til å sende med 15 watt på 101MHz. I 1989 begynte radioen med helårsdrift.
Kardiopulmonal belastningstest
En kardiopulmonal belastningstest (ofte forkortet CPET), også kalt arbeidsbelastningstest, fysisk belastningstest, stresstest eller ergospirometri. CPET er en undersøkelse av hvordan hjertet og lungene responderer på stress ved fysisk belastning og arbeid. Belastningen er oftest i form av fysisk aktivitet, som løping eller sykling, men kan også gjøres ved hjelp av medikamenter. Når testen gjøres som utredning i forbindelse med sykdom bør den gjennomføres i sikre omgivelser, som for eksempel i et testlaboratorium på sykehus. I medisinen brukes CPET som en del av utredningen ved flere sykdommer. Undersøkelsen er særlig brukt ved diagnostikk, utredning og oppfølging av hjertesykdommer og lungesykdommer, både hos barn og voksne. En CPET med overvåkning av hjerte og lungefunksjon gir mange parametere/resultater; hjertefrekvens, oksygenopptak, ventilasjon etc. CPET med måling av oksygenopptak er et viktig verktøy også i idretten hvor den brukes for å følge treningseffekt hos toppidrettsutøvere. Før utføring av en CPET må det velges hvilken metode for belastning som skal brukes i testen. I tillegg tar man en avgjørelse på hvilke tilleggsundersøkelser man ønsker å foreta underveis i testen.
Narvik Studentersamfunn
1955–1994
Den 14. mai 1992 ble friluftsgruppen Jägermeister stiftet.
Kardiopulmonal belastningstest
Valg av metode
CPET utføres oftest på tredemølle eller sittende på ergometersykkel, men det finnes andre metoder for å teste hjerte- og lungefunksjon under arbeid. Passende metode velges ut fra testpersonens forutsetninger og hvilke tilleggsundersøkelser som skal foretas under testen.
Narvik Studentersamfunn
1994–2001
Som en følge av sammenslåingen av de tre ulike institusjoner for høyere utdanning i byen, ble Høgskolen i Narvik etablert i 1994. Som en følge av dette besluttet årsmøtet å omdøpe Narvik Teknikersamfunn omdøpt til Narvik Studentersamfunn. Radioamatørklubben LA7MB ble opprettet samme år. Året etter ble Narvik Studentbibellag opptatt som en egen klubb.
Kardiopulmonal belastningstest
Tredemølle
Denne belastningsmetoden kan brukes dersom testpersonen ikke har sykdom eller tilstander som gjør at å løpe på tredemølle er kontraindisert. Det er mulig å forhåndsinnstille automatiske protokoller på tredemølle, noe som letter arbeidet for testpersonellet underveis i testen. Testprotokoll velges ut fra hvilken CPET som skal gjennomføres, og hva formålet med testen er. Det finnes 5 ulike hovedprinsipp for protokoller, illustrert i figur 1. Motstand kan økes ved å øke hastighet og/eller stigning. I en jevn eller trinnvis stigende protokoll tilstreber man en jevn økning i motstand gjennom testen. Motstandsøkning kan enten skje kontinuerlig slik at det legges til noen watt motstand per sekund, eller det kan skje i trinn, oftest hvert minutt. I en flertrinns-protokoll består testen av flere lengre trinn hvor man nærmer seg «steady-state» på hvert trinn. En kontinuerlig konstant protokoll har samme motstand gjennom hele testen. Og en diskontinuerlig protokoll har ikke-jevn økning, hvor det er både økt og redusert motstand gjennom testen. I klinisk praksis er jevn eller trinnvis stigende protokoll mest brukt. På tredemølle har man anledning til å justere både hastighet og stigning underveis i testen. Dette brukes ulikt i de forskjellige protokollene.
Narvik Studentersamfunn
1994–2001
På høsten i 2000 berget NSS og dataklubben SysRq datatreffet NaIT, som var heller dårlig planlagt fra de opprinnelige arrangørens side. Sent i 2000 ble det kjent at Teknikerkroa, som holdt til i kjelleren på HiN, måtte stenges grunnet problemer med rømningsveiene. Datatreffet Lano ble samme året arrangert i det bomberommet hvor vektløftningsklubben Stærk(ar) i 2012 hadde sine lokaler.
Kardiopulmonal belastningstest
Sykkel
Denne testmetoden foretrekkes for pasienter som kan ha utfordringer med å løpe, for eksempel eldre pasienter eller pasienter som lettere kan besvimelse. Velger man å bruke en sykkeltest som metode for CPET finnes det sittesykler og liggesykler. Helningsvinkelen på sykkelen har justeres, og kan variere mellom 0° og 45°, men dette kan avhenge noe av hvilket merke det er på liggesykkelen. Valg av sykkel bestemmes ut fra hvilke tilleggsundersøkelser man ønsker å utføre, samt pasientens tilstand og forutsetninger. På liggesykkel vil de hemodynamiske forholdene kunne endre seg, og det er viktig å huske når testresultatene evalueres. Fordeler ved en liggesykkel er muligheten til å foreta flere komplementære undersøkelser. For eksempel kan man bruke ekkokardiografi underveis i testen. På ergometersykkel endres belastningen ved å øke motstand i pedalene, målt i watt. Her finnes det ulike protokoller etter hvor mye økning i belastning man ønsker å legge til i hvert trinn. De samme prinsippene for testprotokoll gjelder også her; en kontinuerlig eller trinnvis stigende protokoll, en flertrinns-protokoll, en kontinuerlig konstant protokoll eller en diskontinuerlig protokoll, se figur 1. Det er viktig at sykkelen stilles inn slik at testpersonene sitter riktig, særlig med en knekk i kneet for å kunne yte tilstrekkelig. Hvorvidt pasienten skal holde på styret eller ikke, er avhengig av hvilken undersøkelse som gjøres. I en del protokoller er det nødvendig at testpersonen holder samme hastighet (pedalfrekvens) under testen for at den økte motstanden skal være reell. Ønsket hastighet er oftest 60 rotasjoner per minutt (rpm), og man har da et område på 10 rpm man må ligge innenfor, altså 55-65 rpm. Frekvensen kan også endres ut ifra formål med belastningtesten.
Narvik Studentersamfunn
1994–2001
Den såkalte Henningsværkomiteen konkluderte i 2001 med at Foreningen Narvik Studentersamfunn burde omgjøres til en stiftelse, grunnet nye lover og regler. Dette ble vedtatt ved årsmøtet i 2001. Teknikerkroa ble samme år nedlagt da den ikke lenger fikk dispensasjon fra brannforskriftene.
Kardiopulmonal belastningstest
Armsykling/rotest
Dersom forhold gjør at beina ikke kan brukes til CPET, kan rotest eller armsykling brukes. Testpersonen sitter på et sete og skal kun bruke armene til å utføre arbeidet. Albuene skal ha en knekk, og ikke ekstenderes fullt i noen posisjon under testen. Ved rotest kan beina brukes dersom det er ønskelig, dette avhenger av omstendighetene rundt testen. Protokoller brukes som ved tredemølle og sykkel.
Narvik Studentersamfunn
2002–2005
Vinterfestuka 2002 førte stiftelsen inn i store økonomiske vanskeligheter. SysRq arrangerte i 2002 NaIT i samarbeid med frivillige studenter og andre fra det omkringliggende området.
Kardiopulmonal belastningstest
Cooper-test
Cooper-testen er en indirekte test av kardiopulmonal kapasitet. Det er en løpetest som krever lite utstyr, og den kan gjøres ute. Ved bruk av ligningen angitt under brukes tilbakelagt distanse for å regne ut maksimalt oksygenopptak.
Testpersonen skal løpe med jevnt tempo i 12 minutter. Distansen tilbakelagt på 12 minutt settes inn i likningen som d12 og man får ut resultat på V̇O2max. Denne formen for vurdering av kardiopulmonal kapasitet er for eksempel brukt i kroppsøvingsfag på skoler.
Narvik Studentersamfunn
2005–dags dato
Foreningen Narvik Studentersamfunn ble i 2005 grunnlagt i det som ble omtalt som ‘splittelsen’. Stiftelsen var i økonomisk henseende for tung å drive, så et nytt studentersamfunn ble opprettet og all aktivitet flyttet over i dette, med mindre det av juridiske grunner måtte forbli i den gamle stiftelsen. Stiftelsen påtok seg ansvaret for selve driften av Tekniker’n, Studentavisa Origo, Narvik Studentradio samt enkelte større arrangement à la datatreffet NaIT. Stiftelsen frøs alle klubbenes økonomiske midler. Alle klubbene som hadde penger plassert i den gamle stiftelsen, endte nå opp tomhendte. Stiftelsen fikk nå anledning til å få økonomien i stand, samt å drive de mer omfattende av virksomhetene.
Mona Elisabeth Nyheim
Mona Elisabeth Nyheim (født 4. november 1965), gift Canales, er en norsk tidligere svømmer som representerte Arna SLK.
Kardiopulmonal belastningstest
Cooper-test
En svakhet med denne testen er at den er vanskelig å standardisere, noe som medfører metodiske forskjeller. Særlig vanskelig er det å holde oversikt over hvilket tempo testpersonen holder, og om farten er jevn gjennom testen. Dersom testpersonen har problemer med å disponere riktig tempo gjennom testen, kan det gjøre at man underpresterer i forhold til sitt reelle maksimale oksygenopptak. Likevel har testen vist å være nokså nøyaktig i utregning av maksimalt oksygenopptak i forskning.
Mona Elisabeth Nyheim
Hun vant 5 NM-gull og 14 NM-medaljer i brystsvømming i perioden 1981–1984.
Kardiopulmonal belastningstest
6 minutters gange-test
Dette er en sub-maksimal arbeidstest som brukes som et verktøy for å kartlegge kardiopulmonal kapasitet og funksjonsnivå. Testen brukes i pasientgrupper med forventet lav prestasjon på kardiopulmonal testing, for eksempel pasienter med hjertesvikt eller annen alvorlig sykdom. Testen gjennomføres ved å gå i 6 minutter mellom to kjegler med 30 meters avstand. Formålet med testen er å kartlegge hvor stor distanse man klarer å tilbakelegge på 6 minutter. Er det nødvendig med pauser, kan man ta det, men gåingen skal gjenopptas. Oksygenmetning måles kontinuerlig, og det skal helst noteres på hvilken tilbakelagt distanse pasienten kommer under 88 %.
Narvik Studentersamfunn
2005–dags dato
Det nye studentersamfunnet tok form i 2006, og bevilgninger ble for første gang på lenge utbetalt til klubbene. Utgifter til drift og regnskap var så godt som ikke-eksisterende i den nye foreningen. Det ble opprettet digitale medlemsregistre, og oppslutningen om studentersamfunnet tiltok igjen. En rekke nye klubber ble opprettet, og tradisjoner som utdelelsen av Lille og Store bjørn ble gjenopptatt på juleballet. NaIT 2008 ble den siste utgaven av dette datatreffet, da leggingen av kunstgress i Narvik-hallen i 2009 umuliggjorde videre gjennomføring.